આવો જ એક પ્રસંગ આસામમાં મા કામાખ્યાના એક ઉપાસક પાસે અચાનક જ પહોંચેલા એક ભક્તને થયો હતો. ગુપ્ત નવરાત્રિનો એ સમયગાળો હતો. જ્યારે આ વ્યક્તિ હિમાલયમાં કેટલાક સાધુ-સંતો પાસે રોકાઈને પોતાની આધ્યાત્મિક યાત્રામાં આગળ વધવા માટે જતો હતો ત્યારે એકવાર તે આસામ પહોંચી જાય છે. પગપાળા જ આ યાત્રાળુ ત્યાં પહોંચે છે. સાથે જ પોતાના ગુરુની આજ્ઞા અનુસાર તેની પાસે ખિસ્સામાં એક પાઇ પણ હોતી નથી. તેને એક સાધનાનાં ભાગરૂપે આ પ્રકારનાં ચોક્કસ નિયમોનું કડક પાલન કરવા માટે જણાવવામાં આવ્યું હતું.